**تېكىست ئوقۇغۇچ**

ئېھتىياج قوللانمىسى

0.1نەشرى

تۈزگۈچى: ئابدىرازاق

ئۇيغۇر يۇمشاق دىتال ئىجادىيەت تورى

Avaroid گۇرۇپپىسى

2010-يىلى 10-ئاي 25-كۈنى

ئۆزگەرتىش خاتىرىسى

|  |  |  |
| --- | --- | --- |
| ئۆزگەرتكۈچى | مەزمۇنى | ۋاقتى |
|  |  |  |
|  |  |  |
|  |  |  |
|  |  |  |
|  |  |  |

مۇندەرىجە

[كىرىش سۆز 4](#_Toc275787057)

[**ھۆججەت** مەشغۇلاتى 4](#_Toc275787058)

[تېكىست **كۆرسىتىش** 4](#_Toc275787059)

[**تەڭشەش** 5](#_Toc275787060)

[خاتىمە 5](#_Toc275787061)

# كىرىش سۆز

مەزكور يۇمشاق دىتال txt فورماتىدىكى ئۇيغۇرچە ھۆججەتلەرنى نورمال ئېچىپ كۆرسىتىپ بېرىشنى نىشان قىلغان بولۇپ، باشقا بەلگىلەر ۋە تىللار ئارىلاشقان ئۇيغۇرچە يېزىقنى توغرا كۆرسىتەلەيدىغان ۋە ئىشلەتكۈچىنىڭ خاھىشى بويىچە خەت نۇسخىسى، چوڭ-كىچىكلىكى ۋە رەڭگىنى تەڭشىيەلەيدىغان بۇلىشى كۆزدە تۇتۇلىدۇ.

# **ھۆججەت** مەشغۇلاتى

* + ئىچكى ساقلىغۇچ، سىرىتقى ساقلىغۇچتىن ھۆججەت ئاچالايدىغان بولۇش

ئايرىم بەلگىلەنگەن كۇنۇپكىلار ئارقىلىق ئىچكى ساقلىغۇچتىكى ياكى سىرتتىن چىتىلغان( sd ياكى tf كارتا قاتارلىق) ساقلىغۇچلاردىكى مۇندەرىجە ۋە ھۆججەتلەرنى كۆرسىتىپ بېرەلەيدىغان بولىشى كېرەك.

* + ھۆججەت ئېچىش شەكلى ئاددى، چۈشۈنۈشلۈك بولۇش

ھۆججەت تاللاش كۆزنىكى كىشىلەر ئاسان چۈشىنەلەيدىغان، ئىزدىگەن ھۆججەتنى ئاسان تاپالايدىغان بۇلىشى، ئىشلەتكۈچى نەگە كىرىپ قالغىنىنى بىلەلمەي قالغۇدەك بولۇپ قالماسلىقى، كەينىگە چىكىنگىلى بولىدىغان بولىشى كېرەك.

# تېكىست **كۆرسىتىش**

* + ئۇيغۇرچىنى نورمال كۆرسىتىش

ئۇيغۇرچە يېزىقنى خەت شەكىللىرى توغرا، خەتلەر ئالدى-كەينى باغلاشقان ھالەتتە ئۆلچەملىك كۆرسىتىپ بېرىشى كېرەك.

* + - سىستېمىدا ئۇيغۇرچە خەت نۇسخىسى بولمىغان ۋاقىتتىمۇ ئۇيغۇرچە خەتلەر نورمال كۆرۈنۈشى كېرەك

ئۇيغۇرچە خەت نۇسخىلىرىنى مەزكور يۇمشاق دىتالنىڭ ئۆزىدە تەمىنلەپ، تاللاپ ئىشلىتىشكە بولىدىغان قىلىپ، سىستېما ئۇيغۇرچە خەت نۇسخىسىنى تەمىنلەپ بەرمىگەن ھالەتتىمۇ يەنىلا ئۇيغۇرچە نورمال كۆرىنىدىغان ھالەتكە كەلتۈرۈش كېرەك.

* + - ئۇيغۇرچە خەتلەر نورمال باغلىنىپ چىقىشى كېرەك

ئۇيغۇرچە ھەرپلەرنىڭ باش، ئوتتۇرا، ئاياق ۋە يالغۇز شەكىللىرىنىڭ توغرا باغلىنىپ چىقىشىنى ئەمەلگە ئاشۇرۇش كېرەك.

* + - سان- سىفىرلار ئارلىشىپ كەلگەندىمۇ نورمال كۆرۈنۈشى كېرەك

ئۇيغۇرچە خەتكە سان (ۋە ياكى باسقا تىلدىكى سۆزلەر) ئارىلىشىپ كەلگەندە ساننىڭ قۇر بېشىغا ياكى ئاخىرىغا كېتىپ قالماي، ئۆز ئورنىدا خەت بىلەن ئارىلىشىپ نورمال كۆرىنىشى كېرەك.

* + خەت نۇسخىسى، چوڭ كىچىكلىكى، رەڭگىنى خالىغانچە بەلگىلىگىلى بولۇش

خەت نۇسخىسىنى ئىشلەتكۈچى ئۆزىنىڭ خاھىشى بويىچە تاللىيالايدىغان، خەتنىڭ چوڭ-كىچىكلىكى ۋە رەڭگىنى ئۆزگەرتىپ كۆرەلەيدىغان بولىشى كېرەك.

# **تەڭشەش**

* + قىستۇرۇلغان خەت نۇسخىسى ياكى سىستېما خەت نۇسخىسىنى ئىشلىتىش

سىستېما تەمىنلىگەن خەت نۇسخىسىنى ياكى يۇمشاق دىتال تەمىنلىگەن خەت نۇسخىسىنى ئالماشتۇرۇپ ئىشلىتەلەيدىغان قىلىش كېرەك.

* + خەت نۇسخىسىنى تاللاش

ھەرخىل خەت نۇسخىلىرىنى تاللاپ ئىشلىتەلەيدىغان قىلىش كېرەك.

* + خەت چوڭ-كىچىكلىكىنى تاللاش

خەتنى خالىغان چوڭلۇقتا كۆرەلەيدىغان قىلىش كېرەك.

* + خەت رەڭگىنى تاللاش

ئىشلەتكۈچى خەتنىڭ رەڭگىنى خالىغانچە ئۆزگەرتەلەيدىغان بولىشى كېرەك.

* + ھەرىپلەرنى قايتا باغلاشتۇرۇش(كەڭەيتىلگەن رايۇندا كۆرسىتىش)

ئالدى-كەينى توغرا باغلاشمىغان سۆزلەرنى قايتىدىن باغلاشتۇرۇپ كۆرسىتىپ بېرەلەيدىغان بولىشى كېرەك.

# خاتىمە

قوللانمىدا مەزكور يۇمشاق دىتالدا بۇلۇشقا تىگىشلىك ئالاھىدىلىكلەر ۋە يۇمشاق دىتالغا بولغان تەلەپلەر قىسقىچە كۆرسىتىلدى.